ཧཱུྃ༔ ཟབ་གསང་ཞི་བའི་ལས་མཐའ་ལས༔ སྲིད་པ་སྤྱི་མདོས་ཀྱི་གླུད་མདོས་ལག་ལེན་བཅའ་ཐབས་ཀྱི་རིམ་པ་བཞུགས༔ ན་མ་པདྨ་ཀཱ་ར་ཡེ༔ དེ་ཡང་སྐལ་ལྡན་རྣལ་འབྱོར་གྱི་དུས་ངན་སྙིགས་མའི་དུས་དག་ཏུ༔ འབྱུང་བའི་གཡོ་
འཁྲུགས་བཀྲ་མི་ཤིས༔ རྐྱེན་ངན་ཆགས་ཆེ་བཟློག་པའི་དོན༔ སྲིད་པ་སྤྱི་མདོས་བྱ་བའི་དུས༔ རྒྱས་པར་གླུད་ཀྱི་མདོས་གེལ་དུ༔ བྱ་ཐབས་དགུ་གླིང་རེ་ཁཱའི་དབུས༔ ཨ་རྐོང་ངར་མི་མཚན་ལྡན་དབྱིབས༔ དེ་ལ་
ངར་མི་བཅུ་གཉིས་དང་༔ འདོད་རྫས་སྤྱན་གཟིགས་ཚོགས་ཀྱིས་བསྐོར༔ གཞན་ཡང་ལིང་ཚེ་དགུ་དག་ཏུ༔ གླུད་དང་གཏོར་མ་ཏིང་ལོ་དང་༔ གཟུགས་འགྲོས་སྤྱན་གཟིགས་གྱ་ནོམ་བཤམས༔ ཤིང་རིས་མདའ་
འཕང་ནམ་མཁའ་དང་༔ བཟའ་བཏུང་གཙང་མའི་ཚོགས་སུ་བཤམས༔ བདག་ཉིད་ཡི་དམ་ང་རྒྱལ་ངང་༔ སྣང་ཞིང་ལྷ་འདྲེ་ཐམས་ཅད་ལ༔ སྲིད་པ་སྤྱི་མདོས་ཉིད་བསྔོ་ཞིང་༔ ཁྱད་པར་གླུད་ཀྱི་མདོས་ཉིད་ཀྱང་༔
བྱིན་རླབས་མི་འཛད་ཡོངས་སྤེལ་ཞིང་༔ འཇིག་རྟེན་དྲེགས་པ་ཐམས་ཅད་ལ༔ བསྔོ་བ་སྨྲང་དང་བདེན་སྟོབས་དང་༔ ཆོས་ཀྱི་སྦྱིན་པ་རྣམ་དག་བྱ༔ ལག་ལེན་བཅའ་ཐབས་རིམ་པ་འདི༔ བདག་འདྲ་པདྨ་རྒྱལ་པོ་
ངས༔ ཕྱི་རབས་སྐལ་ལྡན་རྐྱེན་སེལ་དུ༔ རྒྱས་པར་གནད་བཀྲོལ་ཨེ་མ་ཧོ༔ ས་མ་ཡཱ༔ པདྨ་འདུས་རྩལ་གྱིས་སོ༔
401

402
གཏེར་ པདྨ་འདུས་རྩལ་གྱི་གསུང་། གསར།

གྲོང་ཁྱེར་ གཅིག་འཇལ་མདོས།